section_heading: Jugoistočna Azija
paragraph_text: Malezijska je kuhinja u početku vjerojatno uključivala curry preko indijske populacije, no on je postao glavna namirnica malajskog i kineskog stanovništva. Malezijski curry obično koristi curry-prah bogat kurkumom, kokosovo mlijeko, ljutiku, đumbir, belacan (pastu od račića), čili papričicu i češnjak. Često se koristi i tamarind. Rendang je manje tekuć i sadrži uglavnom meso i više kokosovog mlijeka nego uobičajeni malezijski curry; spomenuo ga je u malajskoj literaturi 1550-ih Hikayat Amir Hamzah.<ref> mini| Tradicionalni obrok s nekoliko burmanskih karija|160x160px U burmanskoj kuhinji curry se naziva hin. Burmanski curryji općenito se sastoji od proteinske namirnice koja se kuha u osnovici curryja od aromatičnih tvari, uključujući ljutiku, luk, đumbir i češnjak, uz sušene začine poput kurkume, paprike i. Sušeni začini karakteristični su za ovu azijsku regiju, a kokosovo mlijeko rijetko se koristi. lijevo|mini|160x160px|Filipinski pileći kari, varijanta domaćeg ginataang manoka s curryjem u prahu Na Filipinima postoje dvije tradicije pripremanja curryja koje odgovaraju kulturnoj podjeli između hispaniziranog sjevera i indijaniziranog ili islamiziranoga juga. U sjevernim područjima najčešća je varijanta domaćeg jela ginataang manok (piletina kuhana u kokosovu mlijeku) s dodatkom curry-praha, poznata kao filipinski pileći curry. Druga sjevernofilipinska jela koja se mogu smatrati curryjem obično su ginataan (=kuhan s kokosovim mlijekom) varijante drugih autohtonih jela od mesa ili morskih plodova kao što su adobo, kaldereta i mechado, u koja se dodaje curry u prahu ili drugi neautohtoni, indijski začini. mini| Tajlandski phanaeng sa svinjetinom|160x160px U tajlandskoj kuhinji curry se naziva kaeng, a obično se sastoji od mesa, ribe ili povrća u umaku od paste od čilija, luka ili ljutike, češnjaka i paste od račića.<ref> Dodatni začini određuju vrstu curryja. Koriste se lokalni sastojci kao što su tajlandske čili papričice, listovi kaffir-limete, limunska trava, galangal. U centralnoj i južnoj tajlandskoj kuhinji često je kokosovo mlijeko, dok ga na sjeveru i sjeveroistoku uglavnom ne stavljaju u curry. Zbog upotrebe šećera i kokosova mlijeka tajlandski curryji obično su slađi od indijskih curryja. Na zapadu se neki od tajlandskih curryja opisuju bojom: za crveni curry koristi se crveni čili, u zelenom curryju nalazi se zeleni čili, a žuti curry – kaeng kari (doslovno: curry juha) sličniji je indijskom curryju, s upotrebom kurkume, kumina i drugih suhih začina. Nekoliko prženih tajlandskih jela također je začinjeno indijskim curry-prahom.